KTB ขานรับมาตรการกระตุ้นอสังหาฯ ลดดอกเบี้ยบ้าน 5 ปีแรก
KTB ขานรับมาตรการกระตุ้นอสังหาฯ ลดดอกเบี้ยบ้าน 5 ปีแรก 0.25% 
2 พ.ย. 2558

นายธัญญพงศ์ ธรรมาวรานุคุปต์ รองกรรมการผู้จัดการใหญ่ ธุรกิจรายย่อยและเครือข่ายธนาคารกรุงไทย จำกัด (มหาชน) หรือ KTB เปิดเผยว่า ธนาคารได้สนับสนุนมาตรการกระตุ้นอสังหาริมทรัพย์ตามนโยบายของรัฐบาล โดยจัดแคมเปญสินเชื่อที่อยู่อาศัยกรุงไทยบ้านแสนสะดวก (KTB SMART HOME LOAN) เพื่อให้ผู้มีรายได้น้อยถึงปานกลางสามารถเข้าถึงสินเชื่อที่อยู่อาศัยได้ง่ายขึ้น
โดยลดอัตราดอกเบี้ย 5 ปีแรก ลง 0.25% ต่อปี จากเดิมในปีแรกคิดอัตราดอกเบี้ย 3.25% ต่อปี เหลือ 3% ต่อปี ส่วนในปีที่ 2-5  คิดอัตราดอกเบี้ย MLR – 0.50% ต่อปี จากเดิมคิด MLR – 0.25% ต่อปี และปีที่ 6 เป็นต้นไป คิดอัตราดอกเบี้ย MLR -0.25% ต่อปี (ปัจจุบันอัตราดอกเบี้ย MLR อยู่ที่ 6.525% ต่อปี) สำหรับผู้ที่สนใจสามารถยื่นขอสินเชื่อที่อยู่อาศัยกรุงไทยบ้านแสนสะดวก ผ่านทุกสาขากว่า 1,200 แห่งทั่วประเทศ ภายในวันที่ 30 ธันวาคม 2559